**Zmluva na dodanie diela –** **Transformácia podporných služieb NBS**

**č. C-NBS1-000-076-078**

uzatvorená podľa § 536 až 565 Obchodného zákonníka v znení neskorších predpisov

(ďalej len „zmluva“)

## Zmluvné strany

**Objednávateľ:**

Názov: Národná banka Slovenska

Sídlo: Imricha Karvaša 1, 813 25 Bratislava

Zastúpený: <vyplní NBS>

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

Č. účtu v tvare IBAN: SK07 0720 0000 0000 0000 1919

 <platí pre domáceho uchádzač >

SK60 0720 0000 0000 0000 2129

<platí pre zahraničného uchádzač >

Národná banka Slovenska je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“ v príslušnom gramatickom tvare alebo „NBS“)

a

**Zhotoviteľ:**

Obchodné meno: <vyplní uchádzač >

Sídlo: <vyplní uchádzač >

Zastúpený: <vyplní uchádzač >

IČO: <vyplní uchádzač >

DIČ: <vyplní uchádzač >

IČ DPH: <vyplní uchádzač >

Bankové spojenie: <vyplní uchádzač >

Č. účtu v tvare IBAN: <vyplní uchádzač >

Zapísaný: <vyplní uchádzač >

(ďalej len „zhotoviteľ“ v príslušnom gramatickom tvare)

(objednávateľ a zhotoviteľ ďalej spolu označovaní ako „zmluvné strany“)

## Preambula

# Objednávateľ ako verejný obstarávateľ vyhlásil oznámením č. <doplní verejný obstarávateľ>, zverejneným vo Vestníku verejného obstarávania č. <doplní verejný obstarávateľ> dňa <doplní verejný obstarávateľ>, nadlimitnú zákazku podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom ***Transformácia podporných služieb***.

# Na základe vyhodnotenia ponúk bola ponuka zhotoviteľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku zhotoviteľa sa zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto zmluvu.

## Článok I

## Účel zmluvy

Účelom tejto zmluvy je ustanovenie zmluvných záväzkov na zabezpečenie vykonania (vytvorenia) a dodania diela s názvom „Transformácia podporných služieb NBS“, ktorým objednávateľ od zhotoviteľa získa návrh nového optimalizovaného modelu fungovania podporných služieb NBS a Štúdiu uskutočniteľnosti, pričom v prípade, ak ich výsledkom bude realizovateľné riešenie, ktoré objednávateľ bude chcieť aplikovať, tak zhotoviteľ projektu vytvorí a dodá ďalšiu etapu diela, ktorého predmetom je implementácia nového modelu fungovania podporných služieb NBS.

## Článok II

## Predmet zmluvy

1. Predmetom tejto zmluvy je záväzok zhotoviteľa vykonať (vytvoriť) a dodať dielo – Transformácia podporných služieb NBS (ďalej len „projekt“, „dielo“ alebo „predmet plnenia“) v súlade s cieľom, rozsahom, podmienkami a spôsobom určenými v tejto zmluve, a to:
2. vytvoriť a dodať návrh nového modelu fungovania podporných služieb NBS a Štúdiu uskutočniteľnosti jeho implementácie (ďalej len ako „**I. etapa projektu**“),
3. implementáciu nového modelu fungovania podporných služieb NBS na základe výsledku I. etapy projektu (ďalej len ako „**II. etapa projektu**“), pričom túto etapu projektu je zhotoviteľ povinný vytvoriť a dodať iba v prípade, ak si objednávateľ na ňu uplatní OPCIU.
4. Zhotoviteľ sa zaväzuje vytvoriť a dodať predmet plnenia a objednávateľ sa zaväzuje za riadne a včas poskytnutý predmet plnenia zaplatiť dohodnutú cenu, ktorá je stanovená v článku IV bode 2 tejto zmluvy.
5. Špecifikácia predmetu plnenia je upravená v Prílohe 1 tejto zmluvy.

## Článok III

## Podmienky vykonania, dodania a odovzdania projektu

1. Zhotoviteľ sa zaväzuje vykonať a dodať projekt vo vlastnom mene a na vlastnú zodpovednosť v súlade s ustanoveniami tejto zmluvy, pričom sa zaväzuje pri vykonávaní projektu plniť písomné pokyny objednávateľa a vykonať (vytvoriť) projekt prostredníctvom osôb (kľúčových expertov) určených a spĺňajúcich požiadavky na odbornú spôsobilosť podľa Prílohy 2 Zoznam expertov zhotoviteľa určených na plnenie zmluvy a požiadavky na ich odbornú spôsobilosť tejto zmluvy (ďalej len „Príloha 2“). Zhotoviteľ je povinný na plnenie tejto zmluvy použiť kľúčových expertov počas celej doby trvania zmluvy. Kľúčoví experti sa musia podieľať na vytváraní a dodaní projektu v minimálnom rozsahu počtu osobohodín im priradených a uvedených v Prílohe 2 tejto zmluvy. Tento počet osobohodín jednotlivého kľúčového experta musí vyjadrovať minimálne 10 % z celkového objemu práce potrebného na vytvorenie a dodanie projektu.
2. Počas trvania tejto zmluvy je zhotoviteľ oprávnený zmeniť kľúčového experta uvedeného v Prílohe 2 tejto zmluvy iba na základe písomného dodatku k tejto zmluve, pričom nový kľúčový expert musí mať minimálne rovnocennú alebo lepšiu odbornú spôsobilosť, rovnocennú alebo lepšiu kvalifikáciu a rovnaký alebo vyšší počet skúseností než má nahradzovaný kľúčový expert podľa Prílohy 2 tejto zmluvy a spĺňať minimálne požiadavky na príslušného kľúčového experta uvedené v Prílohe 2 tejto zmluvy. Na posúdenie toho, či nový kľúčový expert spĺňa tieto podmienky, je zhotoviteľ povinný bezodkladne pri plánovanej zmene poskytnúť objednávateľovi všetky podklady, ktorými má uvedené podmienky preukázať, a tým splniť. Objednávateľ si vyhradzuje právo odmietnuť nahradenie pôvodného kľúčového experta novým, navrhovaným kľúčovým expertom ak má dôvodné za to, že navrhovaný nový kľúčový expert nemá minimálne rovnocennú odbornú spôsobilosť, rovnocennú kvalifikáciu, rovnaký počet skúseností než má nahradzovaný kľúčový expert alebo že navrhovaný nový kľúčový expert nespĺňa minimálne požiadavky na príslušného kľúčového experta uvedené v Prílohe 2 tejto zmluvy.
3. Zhotoviteľ zodpovedá za všetky nedostatky a vady, ktoré má projekt v čase odovzdania objednávateľovi.
4. Zhotoviteľ sa zaväzuje, že pri vykonaní projektu bude postupovať s riadnou odbornou starostlivosťou a zodpovedá za kvalitu projektu, ako aj za kvalitu tej časti projektu, ktorú bude vykonávať zhotoviteľov subdodávateľ.
5. Zhotoviteľ sa zaväzuje vykonať (vytvoriť) a odovzdať projekt podľa podmienok tejto zmluvy riadne a včas objednávateľovi, v slovenskom jazyku v elektronickej podobe (vo formáte .pdf, .word,, .excel resp. v zmluvnými stranami písomne odsúhlasenom formáte).
6. Preberacie konanie je proces odovzdania a prevzatia jednotlivých výstupov základných aktivít v projekte v termíne určenom Riadiacou radou zriadenou objednávateľom, v súlade s termínom pre jednotlivú etapu projektu upravenú v tejto zmluve. Spôsob výkonu činnosti Riadiacej rady projektu objednávateľ do 5 pracovných dní odo dňa nadobudnutia účinnosti tejto zmluvy písomne oznámi zhotoviteľovi.
7. Zhotoviteľ riadne vykoná a dodá projekt resp. jeho jednotlivé etapy (I. etapa projektu a II. etapa projektu) až jeho protokolárnym odovzdaním a prevzatím (ďalej len „akceptačný protokol“) podpísaným oprávnenými osobami oboch zmluvných strán; akceptačný protokol sa vystavuje v dvoch rovnopisoch, a to po jednom rovnopise pre každú zmluvnú stranu. Akceptačný protokol vyjadruje najmä objednávateľovu akceptáciu odovzdávaného projektu, pričom pri odmietnutí prevzatia projektu objednávateľom z dôvodu vady na projekte, sa vyhotoví zápisnica, kde sa uvedú dôvody odmietnutia objednávateľovho prevzatia projektu. Ak objednávateľ odmietne prevziať projekt pre jeho nedostatky, toto preberacie konanie sa zopakuje podľa zásad dohodnutých v tomto článku tejto zmluvy. Zhotoviteľ je povinný zistené nedostatky a vady na projekte odstrániť bez zbytočného odkladu, najneskôr do 10 pracovných dní odo dňa odmietnutia prevzatia projektu objednávateľom. Akceptačný protokol musí okrem základných údajov o predmete plnenia obsahovať, posúdenie úrovne splnenia špecifikácie projektu určenej v tejto zmluve a jeho súlad s určenými parametrami projektu podľa Prílohy 1 tejto zmluvy aj vyplnené pracovné výkazy jednotlivých kľúčových expertov v súlade s Prílohou 2 tejto zmluvy. Akceptačný protokol sa vyhotovuje samostatne pre I. etapu projektu a pre II. etapu projektu.
8. Zhotoviteľ sa zaväzuje jednotlivé výstupy častí projektu objednávateľovi prezentovať v mieste jeho sídla určeného v záhlaví tejto zmluvy.

## Článok IV

## Cena a platobné podmienky

1. Ceny za predmet plnenia v rozsahu stanovenom touto zmluvou boli dojednané dohodou zmluvných strán a v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. v znení neskorších predpisov, ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
2. Celková cena za vykonanie (vytvorenie) a dodanie projektu riadne a včas je dohodnutá vo výške <vyplní uchádzač > eur bez DPH (slovom: <vyplní uchádzač > eur bez DPH).
3. Celková Cena za vykonanie (vytvorenie) a dodanie projektu sa skladá z:
4. ceny za vykonanie (vytvorenie) a dodanie I. etapy projektu, ktorá je dohodnutá vo výške <vyplní uchádzač > eur bez DPH (slovom: <vyplní uchádzač > eur bez DPH) a
5. ceny za OPCIU – vykonanie (vytvorenie) a dodanie II. etapy projektu, ktorá je dohodnutá vo výške <vyplní uchádzač > eur bez DPH (slovom: <vyplní uchádzač > eur bez DPH), pričom platí, že:

cenové rozloženie jednotlivých etáp projektu je v súlade s nasledujúcou tabuľkou:

HARMONOGRAM FAKTURAČNÝCH MÍĽNIKOV

|  |  |  |  |
| --- | --- | --- | --- |
|  | Etapa projektu | % podiel z celkovej ceny za projektu | Cena v eurách bez DPH |
| 1. fakturačný míľnik | 1. etapa | Max. 25% z celkovej ceny projektu | <vyplní uchádzač > |
| 2. fakturačný míľnik | 2. etapa | - | <vyplní uchádzač > |

1. Celková cena za poskytnutý predmet plnenia zahŕňa všetky náklady zhotoviteľa vzniknuté v príčinnej súvislosti s jeho poskytnutím (napr. náklady spojené so zmenou projektu po písomnom pokyne objednávateľa, náklady súvisiace s pobytom osôb zhotoviteľa na pracovisku objednávateľa, cestovné, stravné, ubytovacie náklady, ako aj všetky ostatné náklady súvisiace s poskytovaním predmetu plnenia tejto zmluvy).
2. Zmluvné strany sa dohodli a výslovne súhlasia s tým, že zhotoviteľ bude zasielať len elektronické faktúry z e-mailovej adresy zhotoviteľa <vyplní uchádzač > na e-mailovú adresu objednávateľa faktury.ofr@nbs.sk vo formáte PDF. Objednávateľ vyhlasuje, že má výlučný prístup k uvedenej e-mailovej adrese. Zmluvné strany sú oprávnené zmeniť e-mailové adresy uvedené v tomto bode, a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto zmluve. Zhotoviteľ nie je povinný podpísať elektronickú faktúru zaručeným elektronickým podpisom. Zmluvné strany sa dohodli, že elektronická faktúra musí spĺňať náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o dani z priadnej hodnoty“).
3. Za deň doručenia elektronickej faktúry objednávateľovi sa považuje deň odoslania elektronickej faktúry na adresu faktury.ofr@nbs.sk. Zmluvné strany sa dohodli, že v prípade pochybností sa elektronická faktúra považuje za doručenú uplynutím troch pracovných dní odo dňa preukázateľného odoslania elektronickej faktúry objednávateľovi prostredníctvom elektronickej pošty na e-mailovú adresu faktury.ofr@nbs.sk. Ak objednávateľ elektronickú faktúru v obvyklej dobe jej doručenia nemá doručenú na e-mailovú adresu faktury.ofr@nbs.sk je jeho povinnosťou nahlásiť túto skutočnosť bez zbytočného odkladu na kontaktný e-mail zhotoviteľa. V tomto prípade je zhotoviteľ povinný doručiť objednávateľovi faktúru v listinnej podobe na adresu jeho sídla uvedenú v záhlaví tejto zmluvy.
4. V prípade, že faktúra nebude po vecnej a formálnej stránke správne vyhotovená, nebude obsahovať všetky údaje ustanovené zákonom o dani z pridanej hodnoty, bude obsahovať nesprávne údaje alebo nebude jej súčasťou riadne vyplnený pracovný výkaz, objednávateľ ju vráti na prepracovanie (doplnenie) s uvedením nedostatkov, ktoré sa majú odstrániť a pre ktoré bola vrátená. Nová lehota splatnosti začne plynúť dňom doručenia prepracovanej (doplnenej) faktúry objednávateľovi. <text v bode 7 v znení: „nebude obsahovať všetky údaje ustanovené zákonom č. 222/2004 Z. z. o dani z pridanej hodnoty v znení neskorších predpisov“, platí pre domáceho uchádzač, ktorý je platiteľom DPH, domáci uchádzač, ktorý nie je platiteľom DPH a zahraničný uchádzač tento text v bode 7 odstráni>
5. Zhotoviteľ, ktorý uvedie na faktúre daň sa zaväzuje, že odvedie daň správcovi dane v lehote ustanovenej v § 78 ods. 1 zákona o dani z pridanej hodnoty. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto zmluvy a oprávňuje objednávateľa na odstúpenie od tejto zmluvy. <Text platí pre domáceho uchádzač, ktorý je platiteľom DPH, zahraničný uchádzač tento text odstráni>
6. Objednávateľ neposkytne zhotoviteľovi na úhradu odplaty žiadny finančný preddavok ani zálohovú platbu.
7. Ak zhotoviteľ nemá sídlo v Slovenskej republike, tak najneskôr do doby vyhotovenia prvej faktúry predloží objednávateľovi originál potvrdenia o mieste daňovej rezidencie alebo jeho úradne overenú kópiu. Počas trvania tejto zmluvy zhotoviteľ predmetné potvrdenie predloží objednávateľovi na začiatku každého nového zdaňovacieho obdobia. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania tejto zmluvy bude o tejto skutočnosti objednávateľa bezodkladne písomne informovať. Zhotoviteľ vyhlasuje, že je konečným príjemcom dohodnutej ceny uvedenej v tomto článku tejto zmluvy.
8. Zhotoviteľ nie je oprávnený previesť práva a povinnosti vyplývajúce pre neho z tejto zmluvy, ani ich časti, na inú osobu. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto zmluvou alebo s plnením záväzkov podľa tejto zmluvy. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto zmluvou.
9. Faktúry sú splatné do 30 dní odo dňa ich doručenia objednávateľovi bezhotovostným prevodom na účet zhotoviteľa, pokiaľ táto zmluva neustanovuje inak. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa.
10. K cene predmetu plnenia bude fakturovaná DPH podľa platného všeobecne záväzného právneho predpisu účinného v čase fakturácie. V prípade, že zhotoviteľ nie je platiteľom DPH a počas trvania zmluvného vzťahu sa ním stane, táto skutočnosť nebude mať vplyv na zvýšenie zmluvne dohodnutej ceny. Za správne vyčíslenie výšky DPH zodpovedá v plnom rozsahu zhotoviteľ. <Text platí pre domáceho uchádzač, ktorý je platiteľom DPH, zahraničný uchádzač tento text odstráni>
11. Zhotoviteľovi vzniká právo vystaviť faktúru za vykonanie (vytvorenie) a dodanie projektu resp. jednotlivej etapy projektu až po objednávateľom podpísaní akceptačného protokolu a riadnom doručení vyplneného pracovného výkazu jednotlivej osoby (kľúčového experta), ktorého vzor objednávateľ poskytovateľovi do 10 pracovných dní odo dňa nadobudnutia účinnosti zmluvy doručí, ak sa zmluvné strany písomne nedohodnú inak.

## Článok V

## Termín a miesto plnenia

1. Zhotoviteľ sa zaväzuje vykonať (vytvoriť) a dodať objednávateľovi I. etapu projektu do štyroch (4) mesiacov odo dňa nadobudnutia účinnosti zmluvy.
2. Zhotoviteľ sa zaväzuje vykonať (vytvoriť) a dodať objednávateľovi II. etapu projektu (OPCIU) do dvanástich (12) mesiacov od riadneho vytvorenia a dodania I. etapy projektu, a to v prípade ak si objednávateľ uplatní OPCIU u zhotoviteľa v súlade s článkom VI bodom 12 tejto zmluvy.
3. Zhotoviteľ je povinný bezodkladne oboznámiť objednávateľa so vznikom akejkoľvek udalosti, ktorá bráni alebo sťažuje zhotovenie projektu s dôsledkom hroziaceho omeškania odovzdania projektu.
4. Miestom dodania projektu je sídlo objednávateľa určené v záhlaví tejto zmluvy.

## Článok VI

## Osobitné ustanovenia

1. Zhotoviteľ sa zaväzuje do 7 pracovných dní od nadobudnutia účinnosti tejto zmluvy písomne doručiť objednávateľovi zoznam kontaktných osôb zhotoviteľa oprávnených konať vo veciach zmluvných vrátane oprávnených osôb plniť predmet plnenia, a to v rozsahu: meno a priezvisko, telefónne číslo, e-mailová adresa, (ďalej len „zoznam oprávnených osôb zhotoviteľa“). Každá zmena v zozname oprávnených osôb zhotoviteľa musí byť písomne doručená objednávateľovi najneskôr 7 dní pred vykonaním zmeny, pričom v prípade zmeny osoby určenej v Prílohe 2 tejto zmluvy je daná povinnosť uzatvoriť písomný dodatok v súlade s článkom XVI bodom 1 tejto zmluvy.
2. Zhotoviteľ podpisom tejto zmluvy potvrdzuje a zaväzuje sa, že ak sa na plnení tejto zmluvy budú podieľať osoby zamestnané zhotoviteľom, tak to sú iba osoby ním legálne zamestnané v súlade s právnym poriadkom Slovenskej republiky.
3. Osobodeň znamená jedna (1) osoba a osem (8) hodín práce počas pracovnej doby (od 8:00 h do 16:00 h) počas pracovných dní, pričom sa počíta iba naplnených osem hodín.
4. Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady (pracovné zmluvy, dohody o prácach vykonávaných mimo pracovného pomeru v zmysle Zákonníka práce) a osobné údaje fyzických osôb prostredníctvom ktorých plní túto zmluvu, a ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania.
5. V prípade, ak zhotoviteľ poruší svoju povinnosť podľa bodu 2 tohto článku tejto zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa zhotoviteľ zaväzuje uhradiť objednávateľovi zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u zhotoviteľa objednávateľom.
6. Zhotoviteľ sa zaväzuje počas celej doby trvania tejto zmluvy byť zapísaný v registri partnerov verejného sektora v prípade, ak má túto povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
7. Objednávateľ sa zaväzuje do 7 pracovných dní od nadobudnutia účinnosti tejto zmluvy písomne doručiť zhotoviteľovi zoznam kontaktných osôb objednávateľa oprávnených konať vo veciach zmluvných vrátane oprávnených osôb vo veciach plnenia predmetu zmluvy, a to v rozsahu: meno a priezvisko, funkcia, telefónne číslo, e-mailová adresa (ďalej len „zoznam oprávnených osôb objednávateľa“). Zmena oprávnenej osoby objednávateľa musí byť zaslaná zhotoviteľovi písomne najneskôr 7 pracovných dní pred vykonaním zmeny.
8. Zhotoviteľ sa zaväzuje akceptovať počas vykonávania projektu až do jeho riadneho odovzdania a prebratia objednávateľom všetky objednávateľove žiadosti o zmenu projektu, ktorých potreba vyplynie počas vykonávania projektu, pričom vykonaním týchto zmien nemá zhotoviteľ nárok na zvýšenie ceny projektu.
9. Zmluvné strany sa zaväzujú navzájom informovať o všetkých skutočnostiach, ktoré môžu v podstatnej miere ovplyvniť poskytnutie predmetu plnenia.
10. Zhotoviteľ po vykonaní projektu nie je oprávnený tento projekt alebo jeho časť bez predchádzajúceho písomného súhlasu objednávateľa použiť a ani udeliť súhlas na jeho použitie tretej strane.
11. Na účely tejto zmluvy sa vadou projektu rozumie najmä odchýlka v kvalite, kvantite a parametroch projektu, ktoré sú určené touto zmluvou a písomnými pokynmi objednávateľa. Za vadu sa považuje tiež skutočnosť (stav), kedy sa nedosiahol účel, cieľ projektu stanovený v tejto zmluve.
12. Objednávateľ si vyhradzuje právo uplatniť OPCIU u zhotoviteľa na vytvorenie a dodanie II. etapy projektu za cenu, v rozsahu a za podmienok upravených v tejto zmluve.
13. Pre zamedzenie pochybností, objednávateľ je oprávnený (nie povinný) uplatniť si OPCIU na vytvorenie a dodanie II. etapy projektu, pričom OPCIA môže byť objednávateľom uplatnená u zhotoviteľa najneskôr do 15 dní od riadneho dodania I. etapy projektu podľa článku V bodu 1 tejto zmluvy.
14. V prípade neuplatnenia OPCIE zo strany objednávateľa táto zmluva zaniká splnením všetkých práv a povinností vyplývajúcich z predmetu plnenia uvedeného v článku II tejto zmluvy počas doby trvania zmluvného vzťahu.
15. Pokiaľ sa objednávateľ rozhodne využiť právo z OPCIE, je povinný tak urobiť písomným oznámením o uplatnení OPCIE doručeným zhotoviteľovi.
16. Takýmto písomným oznámením zhotoviteľovi vznikne povinnosť vytvoriť a dodať II. etapu projektu podľa podmienok upravených v tejto zmluve.
17. Objednávateľ si vyhradzuje právo uplatniť zmluvnú pokutu, ak zhotoviteľ nedodrží záväzok vytvoriť a dodať II. etapu projektu v súlade s OPCIOU uplatnenou objednávateľom podľa tejto zmluvy vo výške 150 000,- eur bez DPH.

## Článok VII

## Mimoriadna udalosť

1. V prípade, ak nastane skutočnosť, okolnosť majúca svoj pôvod v ohrození verejného zdravia (ďalej ako „mimoriadna udalosť“) a následkom nej objednávateľ akokoľvek obmedzí svoju činnosť v rozsahu mu ustanovenom všeobecne záväzným právnym predpisom SR, právnym aktom Európskej únie alebo touto zmluvou (ďalej ako „obmedzená prevádzka“) sa zmluvné strany dohodli, že záväzky pre nich plynúce z tejto zmluvy sa v oblasti lehôt, termínov (článok V tejto zmluvy), podmienok vykonania, dodania a odovzdania projektu (článok III tejto zmluvy) a doručovania (článok XIII tejto zmluvy) riadia prednostne podľa ustanovení tohto článku zmluvy, pokiaľ nebudú v rozpore so všeobecne záväzným právnym predpisom SR alebo právnym aktom EÚ.
2. Termín ustanovený v článku V tejto zmluvy vznikom obmedzenej prevádzky spočíva, neplynie; to neplatí, ak počas obmedzenej prevádzky je podľa objednávateľa možné postupovať v súlade s lehotami a termínmi stanovenými touto zmluvou.
3. Doručovanie písomnosti sa v prípade vzniku obmedzenej prevádzky vykonáva výlučne v elektronickej podobe za použitia komunikačných prostriedkov štandardných pre objednávateľa (Microsoft Teams) a v prípade dôverných informácií prípadne informácií požívajúcich osobitnú právnu ochranu sa používa vzdialený prístup poskytnutý objednávateľom, pričom v prípade použitia vzdialeného prístupu zhotoviteľom sa on zaväzuje uzavrieť s objednávateľom zmluvu o vzdialenom prístupe.
4. Zmluvné strany sa dohodli, že na vzájomnú komunikáciu (videokonferencie) a súčinnosť v prípade vzniku obmedzenej prevádzky použijú komunikačné prostriedky štandardné pre objednávateľa.
5. Na ustanovenia o podmienkach vykonania, dodania a odovzdania projektu (článok III tejto zmluvy) sa bod 3 tohto článku a bod 4 tohto článku vzťahuje primerane.
6. Zánik obmedzenej prevádzky nastáva písomným rozhodnutím objednávateľa, pričom ten je povinný túto skutočnosť písomne oznámiť zhotoviteľovi. Objednávateľ je oprávnený rozhodnúť o zániku obmedzenej prevádzky napr. z dôvodu zrušenia mimoriadnej situácie vládou Slovenskej republiky, ktorá bola vyhlásená z dôvodu mimoriadnej udalosti prípadne z iného dôvodu súvisiaceho s obmedzenou prevádzkou.

## Článok VIII

## Dôverné informácie

1. Zhotoviteľ sa zaväzuje zachovávať mlčanlivosť o obsahu všetkých podkladov a materiálov, ktoré dostal od objednávateľa a použiť ich výlučne na poskytnutie predmetu plnenia.
2. Zhotoviteľ sa zaväzuje zachovávať mlčanlivosť o všetkých informáciách, výstupoch z aktivít podľa Prílohy 1 tejto zmluvy, výstupoch z projektu a skutočnostiach s ktorými počas plnenia predmetu zmluvy príde do styku a neposkytovať ich tretej osobe bez predchádzajúceho písomného súhlasu objednávateľa, a to aj po ukončení tejto zmluvy. Zhotoviteľ sa zaväzuje dodržiavať ustanovenie § 271 Obchodného zákonníka a ustanovenie týkajúce sa povinnosti mlčanlivosti podľa § 79 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, a to aj po ukončení tejto zmluvy.

## Článok IX

## Subdodávateľ

1. Zhotoviteľ potvrdzuje, že podľa § 41 ods. 3 zákona o verejnom obstarávaní uviedol v Prílohe 3 tejto zmluvy údaje o všetkých známych subdodávateľoch v rozsahu obchodné meno alebo názov, sídlo alebo miesto podnikania, identifikačné číslo (IČO) a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Zhotoviteľ je povinný bezodkladne oznámiť objednávateľovi akúkoľvek zmenu údajov o subdodávateľovi uvedených v predchádzajúcej vete. Poskytnutie predmetu plnenia prostredníctvom subdodávateľa nezbavuje zhotoviteľa povinnosti a zodpovednosti za všetky práce a činnosti subdodávateľa. Zhotoviteľ bez obmedzenia zodpovedá za odbornú starostlivosť pri výbere subdodávateľa.
2. Zhotoviteľ je povinný bezodkladne písomne oznámiť objednávateľovi zmenu subdodávateľa, pričom je povinný poskytnúť objednávateľovi údaje o tomto novom subdodávateľovi v rozsahu určenom v § 41 zákona o verejnom obstarávaní a podiel zákazky, ktorý má zhotoviteľovi v úmysle tomuto subdodávateľovi zadať.
3. Počas trvania tejto zmluvy je zhotoviteľ oprávnený zmeniť subdodávateľa uvedeného v Prílohe 3 tejto zmluvy výlučne na základe dodatku k tejto zmluve. Zhotoviteľ je oprávnený zmeniť subdodávateľa uvedeného v Prílohe 3 tejto zmluvy len na základe predchádzajúceho písomného oznámenia a predchádzajúceho písomného odsúhlasenia objednávateľom, pričom objednávateľ si vyhradzuje právo odmietnuť subdodávateľa, a to najmä v prípade, ak existuje dôvodný predpoklad, že plnenie záväzkov subdodávateľa podľa tejto zmluvy je ohrozené a v prípade, ak subdodávateľ nespĺňa požiadavky na odborno-technickú spôsobilosť vo vzťahu k tej časti predmetu plnenia, ktorá má byť subdodávateľom plnená. Zhotoviteľ je povinný akceptovať odmietnutie subdodávateľa objednávateľom.
4. Zhotoviteľ je povinný zabezpečiť, aby jeho subdodávatelia v zmysle § 2 ods. 5 písm. e) zákona o verejnom obstarávaní a § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“), ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle zákona č. 315/2016 Z. z.
5. Za účelom preukázania splnenia povinnosti v zmysle predchádzajúceho bodu tohto článku zmluvy je zhotoviteľ povinný kedykoľvek na výzvu objednávateľa bezodkladne, najneskôr však do 3 pracovných dní, predložiť objednávateľovi všetky zmluvy so subdodávateľmi identifikovanými v Prílohe 3 tejto zmluvy, resp. následne doplneným/zmeneným postupom podľa bodu 3 tohto článku zmluvy a predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení tejto zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.

## Článok X

## Autorské práva

1. V prípade, že projekt - dielo alebo jeho ktorákoľvek časť, ktorého vykonanie a dodanie je predmetom tejto zmluvy spĺňa náležitosti autorského diela podľa zákona č. 185/2015 Z. z. Autorský zákon v znení neskorších predpisov (ďalej len „Autorský zákon“), čím požíva jeho ochranu, zhotoviteľ týmto udeľuje objednávateľovi (nadobúdateľovi) bezodplatne výhradnú licenciu a súhlas na použitie projektu - diela (ďalej ako „licencia“), a to na všetky použitia projektu - diela známe ku dňu uzatvorenia tejto zmluvy alebo ktoré vyplynú z potrieb vykonávania činnosti objednávateľa alebo z použitia projektu - diela v budúcnosti. Objednávateľ je na základe poskytnutej licencie oprávnený s projektom - dielom akokoľvek disponovať a nakladať, a to najmä zhotoviteľ týmto objednávateľovi:

a) projekt - dielo alebo jeho časti umožňuje použiť a používať na každé a akékoľvek použitie diela ako celku alebo jeho jednotlivých častí bez časového obmedzenia, v neobmedzenom rozsahu akýmkoľvek spôsobom bez územného obmedzenia, pričom objednávateľ alebo ním poverené osoby sú oprávnené najmä,

 - rozhodovať o jeho použití,

 - dielo upravovať alebo dať upraviť, meniť,

 - dielo kopírovať, vyhotovovať rozmnoženiny diela alebo jeho častí prostriedkami podľa vlastného uváženia,

 - dielo spracovať, dať spracovať, preložiť do iného jazyka, usporiadať alebo inak spracovať (modifikovať),

 - použiť dielo alebo jeho časti na vytvorenie nového diela,

 - použiť a šíriť dielo (distribuovať) na akýchkoľvek nosičoch, dielo publikovať,

b) udeľuje predchádzajúci výslovný súhlas na udelenie sublicencie diela akýmkoľvek tretím osobám na akékoľvek použitie diela, prípadne iné práva na dielo sa vzťahujúce, ktoré objednávateľ nadobudne na základe tejto zmluvy, na postúpenie licencie tretej osobe, a to aj bez výslovného ďalšieho súhlasu,

c) umožňuje akýmkoľvek iným spôsobom použiť dielo v celom rozsahu majetkových práv, ktoré inak prislúchajú autorovi v zmysle ustanovení Autorského zákona.

1. Zhotoviteľ vyhlasuje a svojim podpisom na zmluve zodpovedá za to, že k jednotlivým plneniam dodaným, poskytnutým, vykonaným alebo vytvoreným zhotoviteľom, jeho subdodávateľom alebo tretími osobami pre objednávateľa, má alebo vykonáva autorské práva, resp. práva priemyselného alebo iného duševného vlastníctva; má alebo vykonáva právo na ich používanie na základe licencií udelených mu tretími osobami, ktoré k nim majú alebo vykonávajú autorské práva.
2. V prípade, že akákoľvek tretia osoba, vrátane zamestnancov zhotoviteľa a/alebo subdodávateľa, bude mať akýkoľvek nárok proti objednávateľovi z titulu porušenia jej autorských práv alebo akékoľvek iné nároky v súvislosti s plnením, poskytnutým objednávateľovi podľa tejto zmluvy, zhotoviteľ sa zaväzuje:

a) bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených zhotoviteľom, subdodávateľom alebo tretími osobami pre objednávateľa tak, aby už ďalej neporušovali autorské práva tretej osoby, alebo nahradiť jednotlivé plnenia(a) dodané, poskytnuté, vykonané a/alebo vytvorené zhotoviteľom, subdodávateľom alebo tretími osobami pre objednávateľa rovnakými alebo aspoň takými plneniami, ktoré majú aspoň podobné kvalitatívne parametre, alebo, ak ide o plnenie poskytnuté na základe licencie tretej osoby, taký nárok vyriešiť v súlade s tým čo pre taký prípad stanovujú jej licenčné podmienky uvedené v tejto zmluve, a ak ich niet, ta v súlade s týmito podmienkami; a

b) poskytnúť objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku tretej osoby; a

c) nahradiť objednávateľovi akúkoľvek a všetku škodu, ktorá vznikne objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.

4. Zmluvné strany sa dohodli, že právo na použitie diela ako celku i jeho jednotlivých častí podľa tohto článku zmluvy nadobúda objednávateľ dňom podpísania preberacieho protokolu.

## Článok XI

## Zmluvné pokuty a sankcie

1. Objednávateľ má právo na zmluvnú pokutu ak:
2. zhotoviteľ nedodá I. etapu projektu do štyroch (4) mesiacov odo dňa nadobudnutia účinnosti zmluvy, a to vo výške 150 eur bez DPH, a to za každý aj začatý deň omeškania,
3. zhotoviteľ nedodá II. etapu projektu do dvanástich (12) mesiacov odo dňa dodania I. etapy projektu, a to vo výške 250 eur bez DPH, a to za každý aj začatý deň omeškania,
4. zhotoviteľ poruší svoj záväzok (aj jednotlivý) upravený v článku III bode 1 tejto zmluvy, a to vo výške 10 000 eur bez DPH, a to za každé jednotlivé porušenie ustanoveného záväzku,
5. zhotoviteľ poruší svoj záväzok (aj jednotlivý) upravený v článku VIII bode 1 a 2 tejto zmluvy, a to vo výške 2 000 eur bez DPH za každé jednotlivé porušenie ustanoveného záväzku.
6. zhotoviteľ poruší svoj záväzok upravený v článku IX bode 1 alebo 2 tejto zmluvy, a to vo výške 5 000 eur bez DPH alebo
7. zhotoviteľ poruší svoj záväzok podľa článku IX bodu 4 tejto zmluvy, a teda bude táto zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na zmluvnú pokutu od zhotoviteľa vo výške 5 000 eur bez DPH.
8. Zmluvné strany sa dohodli, že uplatnenie zmluvnej pokuty podľa bodu 1 tohto článku je v súčte limitované do maximálne 50 % celkovej ceny predmetu plnenia.
9. Zmluvné strany sa dohodli, že objednávateľ je oprávnený popri nároku na zmluvnú pokutu podľa tohto článku tejto zmluvy požadovať od zhotoviteľa aj náhradu škody v celom rozsahu, ktorá mu takýmto porušením povinnosti vznikla.
10. V prípade omeškania objednávateľa s platením faktúry je zhotoviteľ oprávnený účtovať objednávateľovi úrok z omeškania vo výške v súlade s § 369 ods. 2 Obchodného zákonníka.
11. Zmluvné strany sa dohodli, že fakturovaná zmluvná pokuta alebo úrok z omeškania sú splatné do 14 dní odo dňa ich doručenia druhej zmluvnej strane.

## Článok XII

## Vyššia moc

1. Za porušenie tejto zmluvy sa nepovažuje, ak ktorákoľvek zo zmluvných strán nemôže plniť svoje zmluvné záväzky (povinnosti) z dôvodu prekážky, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala (napr. vojna, celoštátny štrajk, zemetrasenie, záplava, požiar, teroristický útok, havária počas transportu, atď.).
2. Na základe požiadavky druhej zmluvnej strany, dotknutá zmluvná strana predloží doklad o existencii okolností vylučujúcich zodpovednosť/vis maior, ktorý vydajú príslušné úrady.
3. Pokiaľ sa zmluvné strany písomne nezmluvnú inak, zmluvou dohodnuté termíny sa predlžujú o dobu trvania okolností vylučujúcich zodpovednosť/vis maior.

## Článok XIII

## Doručovanie

1. Zmluvné strany sa dohodli, že písomnosti v listinnej podobe si budú navzájom doručovať osobne, licencovaným kuriérom alebo poštou ako doporučenú zásielku, a to na adresy sídiel zmluvných strán uvedených v záhlaví tejto zmluvy, prípadne na iné korešpondenčné adresy písomne oznámené druhej zmluvnej strane podľa bodu 4 tohto článku tejto zmluvy; to neplatí ak je v tejto zmluve uvedené inak.
2. Písomnosť zaslaná poštou doporučene sa považuje za doručenú dňom, keď ju adresát prijal alebo odmietol prijať. Všetky písomnosti sa považujú za doručené aj v prípade, ak zmluvná strana svojím konaním alebo opomenutím zmarí doručenie písomností alebo písomnosť pošta vráti ako nedoručenú, účinky doručenia nastávajú v deň, keď bude písomnosť prípadne zásielka vrátená druhej zmluvnej strane.
3. Písomnosť doručovaná osobne alebo licencovaným kuriérom sa považuje za doručenú jej odovzdaním. Ak adresát odmietne písomnosť prevziať, písomnosť sa považuje za doručenú dňom jej odmietnutia potvrdeného osobou, ktorá doručuje písomnosť.
4. V prípade akejkoľvek zmeny adresy určenej na doručovanie písomností na základe tejto zmluvy sa zmluvné strany zaväzujú bezodkladne informovať o zmene adresy; v takomto prípade je pre doručovanie rozhodujúca nová adresa riadne oznámená zmluvnej strane pred odolaním písomností.
5. Zmluvné strany sa dohodli na oprávnení doručovať písomnosti týkajúce sa záväzku medzi zmluvnými stranami (napr. písomné pokyny objednávateľa na úpravu diela), ktorý je upravený v tejto zmluve aj prostredníctvom e-mailu oprávnených osôb zmluvných strán podľa zoznamu oprávnených osôb objednávateľa a zoznamu oprávnených osôb zhotoviteľa; to neplatí ak je v tejto zmluve uvedené inak.

## Článok XIV

## Ukončenie zmluvy

1. Táto zmluva zaniká:
2. vzájomnou písomnou dohodu zmluvných strán,
3. písomnou výpoveďou objednávateľa bez uvedenia dôvodu, pričom výpovedná lehota je dva (2) mesiace a začína plynúť od prvého dňa mesiaca nasledujúceho po mesiaci, v ktorom bola písomná výpoveď doručená zhotoviteľovi,
4. písomným odstúpením od zmluvy v prípade podstatného porušenia zmluvy zhotoviteľom, a to nasledujúci deň po doručení písomného oznámenia objednávateľa o odstúpení od zmluvy zhotoviteľovi, ak oznámenie o odstúpení neobsahuje neskorší dátum zániku zmluvy,
5. nastaním právnej skutočnosti určenej všeobecne záväzným právnym predpisom (napr. Obchodným zákonníkom, zákonom o verejnom obstarávaní).
6. Za podstatné porušenie tejto zmluvy zhotoviteľom sa považuje ak zhotoviteľ poruší svoj (aj jednotlivý) záväzok určený v:

a) článku III bode 1 tejto zmluvy,

b) článku V bode 1 tejto zmluvy,

c) článku V bode 2 tejto zmluvy.

## Článok XV

## Platnosť a účinnosť zmluvy

1. Táto zmluva (vrátane jej prípadných dodatkov) patrí medzi povinne zverejňované zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka (zákona č. 513/1991 Zb. v znení neskorších predpisov) a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ súhlasí so zverejnením tejto zmluvy (vrátane jej prípadných dodatkov) a faktúr zhotoviteľa doručených objednávateľovi a tiež disponuje písomným súhlasom inej dotknutej osoby (osoby konajúcej za zhotoviteľa) na zverejnenie jej údajov v tejto zmluvy, v jej prípadných dodatkoch a vo faktúrach zhotoviteľa doručených objednávateľovi, a to zverejnenie objednávateľom počas trvania tejto povinnosti podľa § 5a ods. 1, 6 a 9 a § 5b zákona o slobodnom prístupe k informáciám. Tento súhlas možno odvolať len po predchádzajúcom písomnom súhlase objednávateľa.
2. Táto zmluva nadobúda platnosť a je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu. Táto zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa (§ 47a ods.1 Občianskeho zákonníka v spojení § 1 ods. 2 Obchodného zákonníka a s § 5a ods. 1,6 a 9 zákona o slobodnom prístupe k informáciám).

## Článok XVI

## Záverečné ustanovenia

1. Akékoľvek zmeny a doplnky k tejto zmluve možno vykonať iba po vzájomnej dohode zmluvných strán, a to len formou písomného dodatku podpísaného oboma zmluvnými stranami, a to v súlade s § 18 zákona o verejnom obstarávaní.
2. Táto zmluva je uzavretá podľa právneho poriadku Slovenskej republiky, pričom práva, povinnosti a právne vzťahy neupravené touto zmluvou sa riadia príslušnými ustanoveniami zákona č. 513/1991 Zb. Obchodného zákonníka v znení neskorších predpisov a inými príslušnými všeobecne záväznými právnymi predpismi.
3. Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky a/alebo právnymi aktmi Európskej únie, nespôsobí to neplatnosť celej tejto zmluvy. Zmluvné strany sa v takom prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel zmluvy a obsah jednotlivých ustanovení tejto zmluvy.
4. Zmluvné strany sa zaväzujú, že akékoľvek prípadné vzájomné spory, ktoré budú súvisieť s touto zmluvou, budú prednostne riešené vzájomnou dohodou. Ak sa nepodarí spor vyriešiť rokovaním a dohodou, tak ktorákoľvek zo zmluvných strán sa môže obrátiť na vecne a miestne príslušný súd Slovenskej republiky.
5. Zmluvné strany sa zaväzujú bezodkladne písomne oznámiť druhej zmluvnej strane každú zmenu údajov uvedených v tejto zmluve, ktoré by mohli mať vplyv na plnenie záväzkov zmluvných strán a dosiahnutie účelu tejto zmluvy. Táto zmluva je záväzná aj pre prípadných právnych nástupcov jednotlivých zmluvných strán.
6. Objednávateľ pri spracúvaní osobných údajov poskytnutých zhotoviteľom pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovej adrese objednávateľa:

<https://www.nbs.sk/sk/ochrana-osobnych-udajov>

1. Táto zmluva je vyhotovená a podpísaná v (4) štyroch rovnopisoch, pričom objednávateľ dostane (3) tri rovnopisy a zhotoviteľ dostane (1) jeden rovnopis. Všetky rovnopisy sú považované za rovnocenné.
2. Neoddeliteľnú súčasť tejto zmluvy tvoria nasledovné prílohy:

Príloha 1- Špecifikácia predmetu plnenia

Príloha 2 - Zoznam expertov zhotoviteľa určených na plnenie zmluvy a požiadavky na ich odbornú spôsobilosť

Príloha 3 - Zoznam zhotoviteľových subdodávateľov

1. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že sa s touto zmluvou dôkladne oboznámili, jej obsahu porozumeli, v celom rozsahu s ňou súhlasia, zaväzujú sa ustanoveniami tejto zmluvy dobrovoľne plniť a prostredníctvom svojich zástupcov ju podpísali na znak toho, že je určitá a zrozumiteľná, a že zodpovedá ich slobodnej a vážnej vôli.

Za objednávateľa : Za zhotoviteľa:

V Bratislave, dňa .......................... V ......................, dňa ..........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oprávnená osoba Oprávnená osoba

## Príloha 1- Špecifikácia predmetu plnenia

NBS plánuje realizovať projekt, ktorého cieľom je zlepšenie / transformácia a optimalizácia fungovania svojich podporných procesov a činností v týchto procesných oblastiach: finančné účtovníctvo a výkazníctvo, informačné a komunikačné technológie, sekretárske služby, plánovanie/kontroling a organizácia, právne poradenstvo, riadenie ľudských zdrojov a sociálnych vecí, cestovné a dopravné služby, obstarávanie, logistika, služby spojené s budovami, bezpečnosť, iné vnútorné služby, a to zlepšením ich efektivity a tiež štandardizovaním kvality ich výstupov.

V súčasnosti sú v NBS tieto procesné oblasti pokryté prácou viac než 200 zamestnancov v Úseku hospodárskych služieb a bezpečnosti a Úseku finančného riadenia a IT a Odbore riadenia ľudských zdrojov. Zároveň tieto organizačné jednotky majú aj výdavky na obstarávané externé služby, ktoré sú následne súčasťou celkovej podpory hlavných a riadiacich procesov NBS.

Ako jednu z možností zlepšenia fungovania týchto podporných procesných oblastí chápe NBS ich možný outsourcing, alebo transformáciu do separátnej právnej entity, ktorá by svoje služby poskytovala NBS a prípadne aj iným subjektom.

Z tohto dôvodu NBS plánuje realizovať **projekt Transformácie podporných služieb**, ktorý je **delený do dvoch na seba nadväzujúcich etáp.**

1. ***etapa projektu – príprava návrhu nového optimalizovaného modelu fungovania podporných služieb NBS a Štúdia uskutočniteľnosti jeho implementácie***

V tejto 1. etape projektu NBS potrebuje **pripraviť štúdiu uskutočniteľnosti úplne nového optimalizovaného modelu fungovania podporných služieb,** ktorá:

1. navrhne a odôvodní či a ktoré podporné procesy NBS (tzn. bude obsahovať viaceré varianty) má zmysel outsourcovať mimo NBS,
2. analyzuje možností ich úplného outsourcingu, prípadne ich transformácie do entity, ktorú NBS vytvorí a bude ju vlastniť (ovládať),
3. popíše spôsob a postup takéhoto outsourcingu / transformácie podporných činností tak, aby nebolo nijako ohrozené ich fungovanie v prechodnom období (tzn. ich podpora hlavným procesom), pokiaľ nový model nebude úplne implementovaný,
4. zhodnotí prínosy / náklady takejto transformácie (prostredníctvom tzv. cost – benefit analýzy) pre NBS.
	1. **Očakávané základné aktivity v projekte sú:**
		1. Zmapovanie a zhodnotenie (AS IS) súčasného stavu v oblasti podporných procesov NBS, ich výkonnosť, nákladovosť, kvalitu výstupov, ich závislosti na externých zmluvách, existujúcich aktívach (napr. infraštruktúra apod.) atď.
		2. Analýza možností transformácie a/ alebo outsourcingu týchto procesov mimo NBS a zhodnotenie týchto možností a možných scenárov optimalizácie podporných procesov, vrátane predpokladov a obmedzení pre navrhované scenáre
		3. Príprava návrhu stratégie transformácie a/ alebo outsourcingu smerujúcich k optimalizácii podporných procesov NBS a ich fungovania budúcnosti, podľa jednotlivých oblastí
		4. Vypracovanie komplexného a detailného plánu implementácie navrhovanej transformácie podporných procesov, vrátane plánu (change management, havarijne plány) implementácie jednotlivých zmien do praxe
		5. Vypracovanie finančného zhodnotenia (cost – benefit analýza, CBA) benefitov a nákladov navrhovanej transformácie.
		6. Zabezpečenie činností súvisiacich s projektovým manažmentom spojených s 1. etapou projektu a koordinácia aktivít projektu vrátane prác spojených s podporou tohto projektového riadenia (projektová kancelária / PMO)
	2. **Výstupom z tejto etapy projektu** bude vypracovanie záverečnej správy, ktorá bude obsahovať:
		1. Zhodnotenie súčasného stavu fungovania všetkých podporných procesných oblasti NBS a analýza možností ich transformácie a optimalizácie.
		2. Návrh strednodobej stratégie NBS v oblasti podporných procesov, detailný návrh nového modelu a projektový plán jeho implementácie do praxe
		3. Finančné vyčíslenie vplyvu navrhovanej transformácie podporných procesov (CBA).
	3. NBS požaduje vypracovanie tejto Štúdie uskutočniteľnosti (vrátane CBA) od úspešného uchádzača **do štyroch mesiacov odo dňa nadobudnutia účinnosti zmluvy.** Výstupy budú dodané elektronicky v niektorom z bežných formátov MS Office (MS Word, MS Excel...).
	4. **Podrobný opis predmetu zákazky pre 1. etapu projektu**

Popis jednotlivých častí zákazky a ich detailnejší opis:

* + 1. **Zhodnotenie súčasného stavu jednotlivých oblasti podpory u NBS:**

Táto časť bude zameraná na zmapovanie a stručné zhodnotenie aktuálneho (AS-IS) stavu jednotlivých procesných oblastí podpory, ktoré poskytujú služby odborným zamestnancom NBS v hlavných procesoch, príp. aj služby zamestnancom v iných podporných procesných oblastiach tak, aby bolo možné určiť procesy (skupiny procesov), ktoré sú vhodné pre optimalizácia prostredníctvom transformácie / outsourcingu mimo NBS. Toto zhodnotenie bude obsahovať ich nákladovú (alokácia zdrojov, vrátane FTE), výkonnostnú (výstupy) a kvalitatívnu analýzu. Rovnako budú súčasťou tejto časti aj navrhované kritéria výberu / hodnotenia jednotlivých procesov – tzn, porovnanie ich výkonnosti s inými (napr. CRZ, verejne zdroje, príp. interné zdroje dodávateľa) organizáciami, sektorovými porovnaniami/benchmarkmi a pod.

Ďalšou oblasťou, ktorá bude v tejto časti analyzovaná je legislatíva (externá, interná, kolektívna zmluva...), ktorá kladie požiadavky na prácu NBS v týchto oblastiach a závislosť na externom prostredí (uzatvorené dodávateľské zmluvy) a existujúcich aktívach NBS (infraštruktúra a aktíva potrebné pre zabezpečenie podporných činností).

 Rovnako bude súčasťou tejto časti aj analýza možností optimalizácie podporných činnosti prostredníctvom outsourcingu, príp. transformácie týchto procesných oblastí do novej entity, ktorú by NBS vytvoril, vrátane identifikácie pozitív a nevýhod takéhoto postupu, jeho rizík, legislatívne obmedzenia atď..

Výstupom tejto časti bude detailná analýza existujúceho stavu v jednotlivých oblastiach podpory, ktorá bude hodnotiť základné parametre týchto oblastí (ľudia, výstupy, náklady, technológie a infraštruktúra, závislosť na externom prostredí a pod...) u NBS a určí, ktoré podporné procesné oblasti sú vhodné na transformáciu/outsourcing a aké potenciálne možnosti (alternatívy) pre takúto transformáciu existujú.

* + 1. **Návrh stratégie pre oblasť podporných procesov a ich (prípadnej) transformácie:**

Táto časť bude zameraná na vytvorenie priorít a cieľov NBS v oblastiach podpory v stredno a dlhodobom horizonte, ktoré budú reflektovať na výsledky analýzy súčasného stavu, iné dôležité predpoklady a zistené obmedzenia, vrátene detailného návrhu procesno – organizačného modelu fungovania všetkých procesov v oblasti podpory v budúcnosti.

Výstupom tejto časti bude návrh strategických priorít a strednodobých cieľov NBS pre oblasť podporných procesov spolu s popisom, predpokladov, bariér a rizík ich dosiahnutia, návrh kritérií pre výber vhodného riešenia ich dosiahnutia. Tiež bude výstupom tejto časti aj návrh želaných cieľových produktových a prevádzkových parametrov a hodnôt / KPIs, ktoré by mali byť v oblasti podpory dosahované v budúcnosti.

* + 1. **Návrh plánu transformácie/migrácie procesov podpory:**

Táto časť bude zameraná na vypracovanie návrhu komplexného rámca projektu implementácie zmien v oblastiach podpory, ktorý bude spĺňať požiadavky a kritéria definované v predchádzajúcich krokoch – dodávateľ môže navrhnúť aj prípadne viac alternatív, ktoré zhodnotí a odporučí to najvýhodnejšie riešenie pre NBS.

Odporúčané riešenie TO BE bude v tejto časti podrobne popísané (rozsah projektu/pokryté procesné oblasti, postup optimalizácie/tranzície či outsourcingu procesov, nové procesné mapy a KPIs, riziká...) tak, aby bolo možné oceniť jeho implementáciu (napr. cez človekodni), prípadne jeho dodávku (napr. prieskumom trhu). V tejto časti tiež dodávateľ popíše všetky relevantné predpoklady pre úspešnú implementáciu takejto transformácie na strane NBS (projektová organizácia, komunikácia, potrebné / nové kompetencie, legislatívne zmeny, potreba uzatvorenia externých zmlúv...), vrátane ich kapacitnej /časovej potreby v jednotlivých navrhovaných aktivitách projektu (vrátane potrebných profilov jednotlivých expertov).

Výstupom tejto časti bude detailný popis budúceho stavu v jednotlivých oblastiach podpory a návrh odporúčaného postupu NBS pre realizáciu zmien v oblastiach podporných procesov do budúcnosti, ktoré bude možné o. i. použiť ako Detailné zadanie projektu (PID/PDR) v prípade, že sa vedenie NBS rozhodne navrhovanú zmenu v oblasti podporných procesov realizovať počas druhej etapy. Jednotlivé aktivity musia byť popísané vrátene ich výstupov/produktov a vzájomných závislosti. Súčasťou výstupu bude aj porovnanie očakávaných výstupov tejto transformácie so súčasným stavom (tzv. Gap analýza). Tento podrobný plán implementácie navrhovaného riešenia bude obsahovať aj popis potrebných implementačných aktivít a zmien na strane NBS, vrátane potrebných úprav interných riadiacich aktov a postupov, odporúčaný časový harmonogram, potrebné organizačné zabezpečenie, spôsob mitigácie rizík / riešenie závislostí a prípadnú potrebu organizácie školiacich (a podobných) aktivít.

* + 1. **Analýza nákladov a prínosov (Cost Benefit Analysis – CBA) odporúčaného riešenia transformácie podporných procesov:**

Táto časť bude zameraná na prípravu tzv . Cost – Benefit Analýzy odporúčaného riešenia pre oblasť podporných procesov, ktorá porovná na časovej osi (4 až 6 rokov, podľa navrhovanej stratégie) vyčíslené predpokladané náklady na navrhovanú transformáciu podporných procesov (okrem nákladov na samotný projekt zmeny aj prípadne licencie, HW...) a vyvolané náklady riešenia s kvantifikovanými potenciálnymi (kvantitatívne, aj kvalitatívne) benefitmi navrhovanej transformácie. Rovnako bude vyčíslený aj cash flow v jednotlivých rokoch.

Všetky údaje budú uvedené na časovej osi a budú kvantifikované spôsobom zdola – nahor (p x q pre jednotlivé položky a predpoklady).

1. ***etapa projektu - Implementácia nového modelu fungovania podporných služieb Národnej banky Slovenska na základe vypracovanej štúdie uskutočniteľnosti***

Predmetom tejto etapy projektu je **kompletná, efektívna a včasná implementácia vybraného riešenia pre migráciu/transformáciu podporných služieb do praxe** na základe detailného plánu implementácie, ktorý bude výstupom predtým realizovanej štúdie uskutočniteľnosti v 1. etape projektu, ako aj samotné riadenie všetkých potrebných zmien vyplývajúcich zo samotnej implementácie.

Súčasťou poskytovaných služieb spojených s implementáciu sú okrem projektového riadenia / riadenia zmien aj všetky odborné práce potrebné pre vypracovanie potrebných projektových výstupov – manažérske a špecializované dokumenty/produkty projektu, vrátane aktualizácie dotknutej dokumentácie (interné riadiace akty, interné predpisy, ktoré budú popisovať vykonávané činnosti, definovať pravidlá a usmernenia, roly a zodpovednosti, potrebné / nové kompetencie, legislatívne zmeny, návrh potrebných externých zmlúv a pod. ...) a následných organizačných zmien.

Predpokladané obdobie implementácie navrhovanej transformácie podporných služieb do praxe sa očakáva v období maximálne **do 12 mesiacov a je podmienené vôľou NBS / rozhodnutím Bankovej rady realizovať navrhované zmeny na základe výstupov Štúdie uskutočniteľnosti.** **2. etapa projektu je nastavená ako OPCIA z dôvodu, že v čase zadávania zákazky nie je možné ustáliť, či sa bude rozsah a objem aktivít 2. etapy vykonávať. K tomuto ustáleniu príde až výstupom Štúdie uskutočniteľnosti.**

**2.1. Očakávané základné aktivity v tejto časti projektu sú:**

* + 1. riadenie implementácie navrhnutej zmeny a realizácia transformácie podporných služieb v súlade so schváleným harmonogramom (migrácia procesov, ľudí, aktív, systémov a pod.);
		2. zabezpečenie činností súvisiacich s projektovým manažmentom celého zmenového projektu a koordinácia aktivít projektu vrátane prác spojených s podporou tohto projektového riadenia (projektová kancelária / PMO);
		3. zabezpečenie pravidelného monitoringu implementácie projektu a postupov jednotlivých aktivít počas trvania projektu, riadenie rizík projektu, udržiavanie projektovej dokumentácie;
		4. vytvorenie a riadenie komunikačnej stratégie potrebnej pre úspešnú realizáciu navrhnutých zmien. Motivácia zamestnancov dotknutých transformáciou, ich potrebné zaškolenie a tréning;
		5. odborné práce potrebné pre vypracovanie projektových výstupov/produktov a dosiahnutie jednotlivých cieľov, aktualizácia dotknutých interných dokumentov NBS a iných potrebných dokumentov, ktoré sú nevyhnuté pre realizáciu zmien vplývajúcich z implementácie vybraného riešenia.

**2.2. Podrobný opis predmetu zákazky pre 2. etapu projektu**

 Popis jednotlivých častí zákazky a ich detailnejší opis:

2.2.1. **Riadenie implementácie navrhnutej zmeny (change management):**

Táto časť zákazky predstavuje komplexné a efektívne riadenie implementačného projektu tak, aby dosiahol ciele navrhnuté v 1. etape zákazky / projektu a zahŕňa všetky každodenné aktivity projektového manažéra, ktoré sú potrebné pre úspešnú implementáciu navrhovaných zmien do praxe, tzn. príprava (a pravidelná aktualizácia) projektového plánu, projektovej organizácie, reportingu/controllingu, monitorovania plnenie úloh a míľnikov, komunikáciu so zainteresovanými stranami (stakeholdermi) a okolím projektu atď. Rovnako je súčasťou tejto časti aj riadenie pracovných skupín projektu, monitorovanie ich výkonnosti a dosahovania výsledkov.

Výstupom tejto časti projektu budú všetky tzv. riadiace / manažérske dokumenty (produkty) projektu, vrátene aktualizácie jeho detailného zadania (PID/PDR), pravidelných status reportov, návrhov na jeho zmeny / úpravy a tiež záverečná správa projektu. NBS očakáva, že pri riadení projektu bude uchádzač používať štandardnú metodiku pre projektové riadenie (IPMA, Prince 2...) a bude sa riadiť aj internými predpismi NBS o riadení projektov a systémom riadenia kvality pre projekty, ktorý je aplikovaný v prostredí NBS.

2.2.2. **Podpora riadenia projektu (PMO):**

Táto časť bude zameraná na ostatné podporné a riadiace procesy, ktoré sú potrebné pre úspešnú realizáciu implementačného projektu, vrátene tvorby projektovej dokumentácie. Aktivitami v tejto časti uchádzač zabezpečí, že všetky výstupy projektu (riadiace aj obsahové) budú riadne a štruktúrovane zadokumentované v dohodnutej forme a dostupné určeným užívateľom, rovnako zabezpečí riadenie kvality projektu, pravidelné reportovanie jeho vývoja, riadenie zdrojov projektu, dokumentáciu požiadaviek na zmenu a pod. Súčasťou je tejto časti je aj vytvorenie a vedenie všetkých dôležitých projektových registrov (produktov, rizík, problémov...), ktoré budú špecifikované v detailnom projektovom zadaní.

Výstupom tejto časti budú všetky riadiace / manažérske a podporné projektové výstupy (podľa zoznamu uvedenom v detailnom projektovom zadaní), ako aj všetky podporné a organizačné projektové aktivity.

2.2.3. **Komunikácia, motivácia a vzdelávanie:**

Táto časť bude zameraná na komunikáciu smerom k zamestnancom dotknutých transformáciou/migráciou podporných procesom, ich motiváciu pre akceptovanie tejto zmeny a tiež návrh a realizácie potrebného tréningu a zaškolenia pre prácu v novom modeli / entite. Uchádzač v navrhne komunikačnú stratégiu, identifikuje kľúčové komunikačné odkazy, cieľové skupiny a agentov zmeny a zabezpečí jej realizáciu. Rovnako v oblasti školení a tréningov pripraví stratégiu vzdelávania a zabezpečí jej realizáciu pre všetky skupiny zamestnancov, ktorých sa zmena týka.

Výstupom tejto časti bude komunikačná stratégia projektu, jej jednotlivé výstupy, plán školení zamestnancov, školiace materiály a samotná dodávka týchto školení a komunikácia smerom k jednotlivým cieľovým skupinám.

2.2.4. **Tvorba odborných projektových výstupov a obsahové aktivity projektu:**

Táto časť bude zameraná na vytvorenie všetkých potrebných odborných projektových výstupov/ špecializované (realizačné) produkty pre procesné oblasti a činnosti potrebné pre dosiahnutie cieľov projektu.

Finálny zoznam výstupov a potrebných činností bude presne špecifikovaný po ukončení 1. etapy projektu a vypracovaní detailného zadania implementačného projektu (PID/PDR) a bude pokrývať všetky relevantné oblasti transformovaných/migrovaných podporných procesov, tzn. vzťahy medzi entitami, organizačné a procesné zabezpečenie nového modelu, migrácia (príp. prijímanie nových) zamestnancov do nového modelu, migrácia informačných systémov, aktív cenotvorba a pod. V rámci projektu uchádzač zabezpečí prípravu týchto výstupov svojím tímom expertov. V prípade potreby NBS zabezpečí prístup k existujúcim vstupom a aj potrebnú súčinnosť zo strany zamestnancov NBS.

Výstupmi tejto časti budú potrebné analytické dokumenty, návrhy zmlúv, návrhy procesných máp a organizačných štruktúr, návrhy pracovných miest, návrhy zmenových/havarijných plánov migrácie, odporúčania pre migráciu/prijímanie zamestnancov, popisy jednotlivých produktov/služieb a pod. Výstupmi uchádzača v tejto časti projektu sa chápu kompletné obsahové návrhy na konkrétny dokument (napr. zmluva), nie zabezpečenie jeho implementácie (napr. podpis zmluvy) – ak to má vykonať konkrétny útvar.

## Príloha 2 – Zoznam expertov zhotoviteľa určených na plnenie zmluvy a požiadavky na ich odbornú spôsobilosť

**Kľúčový expert č. 1 – Senior projektový manažér:**

**Meno, priezvisko:** <vyplní uchádzač>

Počet osobohodín tohto experta na I. etapu: <vyplní uchádzač >

Počet osobohodín tohto experta na II. etapu: <vyplní uchádzač>

Počet osobných skúseností tohto experta s projektami\*: <vyplní uchádzač>

Expert musí spĺňať nasledujúce minimálne požiadavky:

* má ukončené vysokoškolské vzdelanie min. 2. stupňa; preukazuje kópiou dokladu o požadovanom vzdelaní.
* má minimálne 10 rokov odbornej praxe, z toho minimálne 5 rokov v oblasti projektového riadenia
v projektoch ako projektový manažér; preukáže profesijným životopisom.
* je držiteľom platného certifikátu v oblasti projektového riadenia minimálne na úrovni PRINCE 2 Practitioner alebo iný obdobný ekvivalent (certifikát IPMA stupeň B, PMI CAPM na porovnateľnej úrovni ako Prince2 Practitioner); túto podmienku účasti uchádzač preukáže kópiou certifikátu.
* má minimálne jednu osobnú praktickú skúsenosť s riadením projektu migrácie/transformácie procesov v organizácii, ktorá zamestnáva aspoň 500 zamestnancov a migrácia/transformácia procesov sa týkala minimálne 10% jej pracovníkov, na pozícii projektového manažéra, prípadne v pozícii tzv. quality assurance manažéra za predchádzajúce 3 roky od vyhlásenia verejného obstarávania; túto podmienku účasti uchádzač u experta preukáže profesijným životopisom.
* má znalosť anglického jazyka minimálne na úrovni B2 podľa Spoločného európskeho referenčného rámca pre jazykové znalosti; preukazuje čestným vyhlásením.

**Kľúčový expert č. 1 je zodpovedný za riadenie celého projektu vo všetkých jeho etapách a fázach, vedenie projektovej dokumentácie, preberanie výstupov a komunikáciu s verejným obstarávateľom**.

**Kľúčový expert č. 2 – Senior procesný analytik:**

**Meno, priezvisko:** <vyplní uchádzač >

Počet osobohodín tohto experta na I. etapu: <vyplní uchádzač >

Počet osobohodín tohto experta na II. etapu: <vyplní uchádzač>

Počet osobných skúseností tohto experta s projektami\*: <vyplní uchádzač>

Expert musí spĺňať nasledujúce minimálne požiadavky:

* má ukončené vysokoškolské vzdelanie min. 2. stupňa; preukazuje kópiou dokladu o požadovanom vzdelaní.
* má minimálne 10 rokov odbornej praxe, z toho minimálne 5 rokov v oblasti procesného riadenia
a optimalizácie procesov v projektoch ako procesný expert, resp. projektový manažér; túto podmienku účasti uchádzač u experta preukáže profesijným životopisom.
* je držiteľom platného certifikátu v oblasti procesného riadenia Lean Management minimálne na úrovni Lean Expert alebo iný obdobný ekvivalent (Six Sigma Blakck Belt a pod.); túto podmienku účasti uchádzač preukáže kópiou certifikátu.
* má minimálne jednu osobnú praktickú skúsenosť s realizáciou projektu migrácie/transformácie procesov v organizácii, ktorá zamestnáva aspoň 500 zamestnancov a migrácia/transformácia procesov sa týkala minimálne 10% jej pracovníkov, na pozícii kľúčový procesný analytik za predchádzajúce 3 roky od vyhlásenia verejného obstarávania; túto podmienku účasti uchádzač u experta preukáže profesijným životopisom.
* má znalosť anglického jazyka minimálne na úrovni B2 podľa Spoločného európskeho referenčného rámca pre jazykové znalosti; preukazuje čestným vyhlásením.

**Kľúčový expert č. 2 je zodpovedný za vykonávanie procesných analýz v rámci predmetného projektu, kapacitné a výkonnostné analýzy a za prípravu návrhov nových a/alebo transformáciu jednotlivých procesov vrátane potrebných vstupov do výpočtu tzv. cost benefit analýzy CBA navrhovaného riešenia.**

**Kľúčový expert č. 3 – Senior manažér pre stratégiu a plánovanie:**

**Meno, priezvisko:** <vyplní uchádzač >

Počet osobohodín tohto experta na I. etapu: <vyplní uchádzač>

Počet osobohodín tohto experta na II. etapu: <vyplní uchádzač>

Počet osobných skúseností tohto experta s projektami\*: <vyplní uchádzač>

Expert musí spĺňať nasledujúce minimálne požiadavky:

* má ukončené vysokoškolské vzdelanie min. 2. stupňa; preukazuje kópiou dokladu o požadovanom vzdelaní.
* má minimálne 10 rokov odbornej praxe, z toho minimálne 5 rokov v oblasti korporátnej stratégie na pozícii riadiaceho pracovníka alebo projektového manažéra alebo senior analytika stratégie; túto podmienku účasti uchádzač u experta preukáže profesijným životopisom
* je držiteľom platného certifikátu v oblasti projektového riadenia minimálne na úrovni PRINCE 2 Practitioner alebo iný obdobný ekvivalent (certifikát IPMA, PMI CAPM na porovnateľnej úrovni ako Prince2 Practitioner alebo iný medzinárodne platný certifikát v oblasti projektového riadenia minimálne na úrovni Intermediate, t. j. vyšší ako základná úroveň); túto podmienku účasti uchádzač preukáže kópiou certifikátu.
* má minimálne jednu osobnú praktickú skúsenosť s realizáciou projektu migrácie/transformácie procesov v organizácii, ktorá zamestnáva aspoň 500 zamestnancov a migrácia/transformácia procesov sa týkala minimálne 10% jej pracovníkov, na pozícii garanta pre stratégiu za predchádzajúce 3 roky od vyhlásenia verejného obstarávania; túto podmienku účasti uchádzač u experta preukáže profesijným životopisom.
* má znalosť anglického jazyka minimálne na úrovni B2 podľa Spoločného európskeho referenčného rámca pre jazykové znalosti; preukazuje čestným vyhlásením.

**Kľúčový expert č. 3 je zodpovedný za prípravu návrhu strategických a strednodobých cieľov NBS pre oblasť podporných procesov, bariér a CSF (critical success factors), prípravy biznis plánu a podrobného plánu implementácie/transformácie.**

**Kľúčový expert č. 4 – Senior produktový manažér:**

**Meno, priezvisko:** <vyplní uchádzač>

Počet osobohodín tohto experta na I. etapu: <vyplní uchádzač>

Počet osobohodín tohto experta na II. etapu: <vyplní uchádzač>

Počet osobných skúseností tohto experta s projektami\*: <vyplní uchádzač >

Expert musí spĺňať nasledujúce minimálne požiadavky:

* má ukončené vysokoškolské vzdelanie min. 2. stupňa; preukazuje kópiou dokladu o požadovanom vzdelaní.
* má minimálne 10 rokov odbornej praxe, z toho minimálne 5 rokov v oblasti produktového manažmentu na pozícii riadiaceho pracovníka alebo senior produktového experta v projekte; túto podmienku preukazuje profesijným životopisom
* má minimálne jednu osobnú praktickú skúsenosť s realizáciou projektu transformácie procesov v organizácii, ktorá zamestnáva aspoň 500 zamestnancov a /transformácia procesov sa týkala minimálne 10 % jej pracovníkov, na pozícii produktového garanta/ experta pre produktový manažment za predchádzajúce 3 roky od vyhlásenia verejného obstarávania; túto podmienku účasti uchádzač preukáže profesijným životopisom;
* má znalosť anglického jazyka minimálne na úrovni B2 podľa Spoločného európskeho referenčného rámca pre jazykové znalosti; preukazuje čestným vyhlásením.

**Kľúčový expert č. 4 je zodpovedný za vytvorenie komplexného produktového portfólia pre podporné služby, jeho zmluvného rámca (vrátene regulácie danej verejným obstarávaním) a detailných popisov jednotlivých služieb, vrátane cien, technických parametrov a rozhraní na jednotlivé procesy.**

**Kľúčový expert č. 5 – Senior expert pre ľudské zdroje a organizáciu:**

**Meno, priezvisko:** <vyplní uchádzač >

Počet osobohodín tohto experta na I. etapu: <vyplní uchádzač >

Počet osobohodín tohto experta na II. etapu: <vyplní uchádzač >

Počet osobných skúseností tohto experta s projektami\*: <vyplní uchádzač >

Expert musí spĺňať nasledujúce minimálne požiadavky:

* má ukončené vysokoškolské vzdelanie min. 2. stupňa; preukazuje kópiou dokladu o požadovanom vzdelaní.
* má minimálne 10 rokov odbornej praxe, z toho minimálne 5 rokov v oblasti ľudských zdrojov na pozícii riadiaceho pracovníka alebo senior analytika experta pre ľudské zdroje (ĽZ) a organizáciu v projekte; túto podmienku účasti uchádzač u experta preukáže profesijným životopisom.
* má minimálne jednu osobnú praktickú skúsenosť s realizáciou projektu migrácie/transformácie procesov v organizácii, ktorá zamestnáva aspoň 500 zamestnancov a migrácia/transformácia procesov sa týkala minimálne 10% jej pracovníkov, na pozícii garanta pre ľudské zdroje/organizačnú štruktúru za predchádzajúce 3 roky od vyhlásenia verejného obstarávania; túto podmienku účasti uchádzač u experta preukáže profesijným životopisom.
* má znalosť anglického jazyka minimálne na úrovni B2 podľa Spoločného európskeho referenčného rámca pre jazykové znalosti; preukazuje čestným vyhlásením.

**Kľúčový expert č. 5 je zodpovedný za prípravu odborných výstupov, ktoré sú potrebné v oblastiach ľudských zdrojov a dizajnu organizačnej štruktúry projektu, vrátane všetkých potrebných krokov pri migrácii/nábore ľudských zdrojov pre migrované/ transformované procesy.**

**Kľúčový expert č. 6 – Senior manažér pre komunikáciu:**

**Meno, priezvisko:** <vyplní uchádzač >

Počet osobohodín tohto experta na I. etapu: <vyplní uchádzač >

Počet osobohodín tohto experta na II. etapu: <vyplní uchádzač >

Počet osobných skúseností tohto experta s projektami\*: <vyplní uchádzač >

Expert musí spĺňať nasledujúce minimálne požiadavky:

* má ukončené vysokoškolské vzdelanie min. 2. stupňa; preukazuje kópiou dokladu o požadovanom vzdelaní.
* má minimálne 10 rokov odbornej praxe, z toho minimálne 5 rokov v oblasti komunikácie na pozícii riadiaceho pracovníka alebo manažéra komunikácie v projekte; túto podmienku účasti uchádzač
u experta preukáže profesijným životopisom
* má minimálne jednu osobnú praktickú skúsenosť s realizáciou projektu migrácie/transformácie procesov v organizácii, ktorá zamestnáva aspoň 500 zamestnancov a migrácia/transformácia procesov sa týkala minimálne 10% jej pracovníkov, na pozícii manažéra komunikácie za predchádzajúce 3 roky od vyhlásenia verejného obstarávania; túto podmienku účasti uchádzač u experta preukáže profesijným životopisom.
* má znalosť anglického jazyka minimálne na úrovni B2 podľa Spoločného európskeho referenčného rámca pre jazykové znalosti; preukazuje čestným vyhlásením.

**Kľúčový expert č. 6 je zodpovedný za prípravu komunikačnej stratégia transformačného projektu, plánu školení zamestnancov, prípravu školiacich materiálov a realizáciu týchto školení a komunikácia smerom k jednotlivým cieľovým skupinám, vrátane krízovej komunikácie.**

\* Projektom (riešením praktických úloh) sa myslí vždy taká praktická skúsenosť, ktorá prislúcha jej vecnému opisu pri konkrétnom kľúčovom expertovi mimo projektu, ktorou sa preukazuje podmienka účasti. Uchádzač vyplní v súlade so svojou ponukou.

## Príloha 3 - Zoznam zhotoviteľových subdodávateľov

*(V prípade plnenia predmetu zmluvy subdodávateľom vyplnený úspešným zhotoviteľom podľa § 41 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov)*

<vyplní uchádzač>